AmaHubo 79 | IBhayibheli Elikuyi-Internet | INguqulo Yezwe ElishaIHubo 79:1-13Ihubo lika-Asafa. 79 O Nkulunkulu, izizwe zingené efeni lakho;+Zingcolisé ithempeli lakho elingcwele;+Zenzé iJerusalema laba yinqwaba yezincithakalo.+ 2 Ziniké izinyoni zamazulu izidumbu zezinceku zakho njengokudla,+Zanika izilo zomhlaba inyama yabaqotho bakho.+ 3 Zithululé igazi lazo njengamanziNxazonke zeJerusalema, futhi akukho muntu wokungcwaba.+ 4 Sibé isihlamba komakhelwane bethu,+Into yokuhlekwa usulu nokuklolodelwa kwabasizungezile.+ 5 O Jehova, kuyoze kube nini uvutha ngolaka? Kuyoze kube phakade?+Kuyoze kube nini intshiseko yakho ivutha njengomlilo?+ 6 Thululela ukufutheka kwakho phezu kwezizwe ezingazange zikwazi,+Naphezu kwemibuso engazange ilibize igama lakho.+ 7 Ngoba zimdlile uJakobe,+Futhi zibangelé indawo yakhe yokuhlala ukuba yenziwe incithakalo.+ 8 Ungasibaleli iziphambeko zokhokho.+Shesha! Isihe sakho masisihlangabeze,+Ngoba sibe mpofu kakhulu.+ 9 Sisize, Nkulunkulu wensindiso yethu,+Ngenxa yenkazimulo yegama lakho;+Usikhulule futhi umboze izono zethu ngenxa yegama lakho.+ 10 Kungani izizwe kufanele zithi: “Uphi uNkulunkulu wabo?”+Phakathi kwezizwe makwaziwe phambi kwamehlo ethu+Ukuphindiselelwa kwegazi elichithiwe lezinceku zakho.+ 11 Kwangathi ukububula kwesiboshwa kungafika phambi kwakho.+Ngokobukhulu bengalo yakho balonde labo abamiselwe ukufa.+ 12 Ubuyisele komakhelwane bethu kasikhombisa esifubeni sabo+Isihlamba sabo abakuhlambalaze ngaso Jehova.+ 13 Kepha thina bantu bakho nomhlambi wedlelo lakho,+Siyokubonga kuze kube nini nanini;Esizukulwaneni ngesizukulwane siyomemezela udumo lwakho.+AmaHubo 79
